**Anexa nr. 3**

**la Protocolul Sesiunii a XXXIII-a**

**a Comisiei hidrotehnice româno-ungare**

**semnat la Debrecen, în data de 4 august 2022**

**REGULAMENT**

**privind apărarea împotriva inundaţiilor produse de cursuri de apă**

CAPITOLUL I

Dispoziţii generale

Art. 1

Prezentul „Regulament de apărare împotriva inundaţiilor produse de cursuri de apă” (denumit în continuare Regulament), are la bază prevederile Acordului între Guvernul României şi Guvernul Republicii Ungare privind colaborarea pentru protecţia şi utilizarea durabilă a apelor de frontieră (denumit încontinuare Acord), semnat la Budapesta, în data de 15 septembrie 2003 şi intrat în vigoare la 17 mai 2004.

Art. 2

Regulamentul, conform celor cuprinse în articolul 9 din Acord, reglementează măsurile ce trebuiesc luate şi lucrările de pe teritoriul propriu necesare a fi executate, astfel încât activitatea de apărare împotriva inundaţiilor să se efectueze în mod corelat şi eficient înainte şi în timpul producerii apelor mari şi scurgerii gheţurilor pe sectoarele cursurilor de apă cuprinse în Regulament*.*

 Prevederile prezentului Regulament vor fi aplicate de către autorităţile hidrotehnice teritoriale competente, desemnate în acest scop de către cele două Părţi, cuprinse în
**anexa nr. 1** a prezentului Regulament.

Art. 3

 Sectoarele de râuri şi cursuri de ape, lucrările de apărare împotriva inundaţiilor,grupate pe subunităţi hidrografice, asupra cărora se aplică Regulamentul*,* suntcuprinse în**anexa nr. 2**a prezentului Regulament.

Zona delimitată în anexa nr. 2 la „Regulamentul de apărare împotriva inundaţiilor produse pe cursuri de apă”, se referă exclusiv la acest regulament şi nu se extinde asupra altor domenii de aplicare din Acord, în conformitate cu art. 9 alineatul 1 din Acord.

Pentru sectoarele de râu definite în anexa nr. 2 se va face schimb de date şi informaţii între Părţi.

 Datele şi informaţiile cu privire la cursurile de apă, lucrările de apărare împotriva inundaţiilor şi mirele determinante sunt incluse în **anexa nr. 3** a prezentului Regulament.

 Schema de asamblare a planurilor de situaţie (scara 1:1.000.000) constituie **anexa nr. 4** a prezentului Regulament.

 Planurile de situaţie, cu lucrările enumerate în anexa nr. 2 (scara 1:100.000), constituie **anexa nr. 5** a prezentului Regulament.

 Profilele longitudinale ale digurilor (scara 1:50.000 şi 1:100) cât şi secţiunile transversale caracteristice (scara 1:100) constituie **anexa nr. 6** a prezentului Regulament.

 Planurile generale şi curbele de capacitate a acumulărilor nepermanente se găsesc în **anexa nr. 7** a prezentului Regulament.

 Profilele longitudinale şi secţiunile transversale caracteristice ale liniilor de localizare constituie **anexa nr. 8** a prezentului Regulament.

 Autorităţile hidrotehnice teritoriale competente sunt obligate să opereze în anexe până la 1 decembrie al fiecărui an toate modificările survenite. Părţile îşi vor comunica reciproc, prin intermediul secretarilor pentru ape de frontieră, aceste modificări.

Art. 4

 Pentru coordonarea acţiunilor de apărare împotriva inundaţiilor, autorităţile hidrotehnice teritoriale competente întreţin legături directe între ele, în care scop fiecare Parte desemnează delegaţii competenţi pentru a da informaţii în legătură cu apărarea împotriva inundaţiilor.

 Delegaţii competenţi vor trece frontiera, în conformitate cu prevederile Regulamentului privind trecerea frontierei*.*

CAPITOLUL II

Acţiuni înaintea perioadei de ape mari

Art. 5

 Înaintea perioadei de ape mari, autorităţile hidrotehnice teritoriale competente, fiecare pe teritoriul său, întreprind următoarele acţiuni:

* întreţinerea în bună stare a liniilor de apărare din lungul râurilor şi a cursurilor de apă, în special în zona fâşiei arate,a digurilor de localizare şi ale acumulărilor nepermanente, precum şi a instalaţiilor şi anexelor aferente;
* dotarea liniilor de apărare împotriva inundaţiilor cu materialele şi mijloace de apărare conform normativelor proprii ale fiecărei Părţi;
* curăţirea albiilor râurilor şi a cursurilor de apă de vegetaţie dăunătoare şi îndepărtarea altor obstacole, identificarea şi iniţializarea refacerii lucrărilor de traversare subdimensionate, pentru asigurarea capacităţii de scurgere a apelor şi gheţurilor ţinând cont de reglementărilor în vigoare de pe teritoriul fiecărei Părţi;
* efectuarea de către Părţi a profilelor transversale şi a schimbului de date ori de câte ori se consideră necesar şi efectuarea, o dată la 5 ani, în secţiunile de frontieră şi sectoarele comune de frontieră, măsurători geodezice comune;
* întocmirea planurilor de apărare, conform normativelor proprii ale fiecărei Părţi.

Art. 6

 Autorităţile hidrotehnice teritoriale competente ale Părţilor se vor întâlni în toamna fiecărui an, până cel târziu la 1 noiembrie pe teritoriul român şi pe teritoriul ungar, pentru a examina starea lucrărilor de apărare împotriva inundaţiilor pe sectoarele râurilor şi cursurilor de apă prevăzute în anexa nr. 2 a prezentului Regulament.

 Constatările şi măsurile propuse vor fi consemnate într-un proces verbal, ce va fi înaintat Subcomisiei de apărare împotriva inundaţiilor.

CAPITOLUL III

Acţiuni în cazul inundaţiilor şi în timpul scurgerii gheţurilor

Art. 7

 În timpul apelor mari, autorităţile hidrotehnice teritoriale competente acţionează fiecare pe teritoriul său şi pe cheltuială proprie, în baza planului de apărare, a legislaţiei proprii şi a prevederilor prezentului Regulament şi asigură coordonarea în funcţie de necesităţi, a măsurilor şi a lucrărilor de apărare.

Art. 8

 Autorităţile hidrotehnice teritoriale competente se vor informa operativreciproc,în perioada de apărare şi în afara acesteia, asupra oricăror acţiuni sau evenimente legate de exploatarea acumulărilor şi staţiilor de pompare aflate pe sectoarele de râuri asupra cărora se aplică prevederile Regulamentului şi care ar modifica esenţial scurgerea apelor în secţiunea de frontieră.

Art. 9

 În timpul apelor mari, autorităţile hidrotehnice teritoriale competente iau următoarelemăsuri, fiecare pe teritoriul propriu:

* punerea în funcţiune a sistemului de informare, pază şi supraveghere;
* închiderea stăvilarelor şi subtraversărilor din digurile de apărare împotriva inundaţiilor, conform planului de apărare;
* asigurarea cu materiale şi mijloace de apărare la punctele critice;
* executarea lucrărilor de apărare în locurile critice;
* închiderea breşelor din diguri, localizarea apelor revărsate şi redirijarea în albie;
* tranzitarea apelor rezultate din revărsări sau ruperi ale digurilor de apărare prin digurile de localizare de pe teritoriul ungardin lungul frontierei, care se va face în conformitate cu prevederile cuprinse in art. 5, literele c), d), g) şi i), al „Regulamentului privind apărarea împotriva inundaţiilor produse de ape interne”;
* înlăturarea pericolului ce poate fi provocat de gheţuri la zăpoare.

Art. 10

 În timpul acţiunii de apărare, Părţile activează serviciile permanente atât la autorităţile teritoriale cât şi la cele centrale conform prevederilor legislaţiei proprii. Transmiterea informaţiilor dintre serviciile permanente ale Părţilor se va realiza prin telefon, fax şi e-mail. Adresele de contact sunt prevăzute în anexa nr. 1.

 Informaţiile între Părţi se transmit în limba celui care transmite.

Convorbirea telefonică se efectuează în limba celui chemat.

 În scopul schimbului reciproc de date, Părţile îşi vor stoca datele şi informaţiile pe serverul propriu FTP,maximum 30 de zile**.**

Articolul 11

 Reprezentanţii autorităţilor hidrotehnice teritoriale competente ale celor două Părţi se pot întâlni în perioada apelor mari, ori de câte ori se va considera necesar, pe teritoriul oricăreia din Părţi, în conformitate cu prevederile Regulamentului privind trecerea frontierei.Condiţiile necesare pentru rezolvarea operativă a sarcinilor vor fi asigurate de Partea pe teritoriul căreia se face deplasarea pe teren.

Art. 12

 Măsurile de apărare în perioada apelor mari se desfăşoară în trei faze:

a). Faza I de apărare (pregătirea pentru apărare);

b). Faza II de apărare (apărare efectivă);

c). Faza III de apărare (apărare intensivă, extraordinară).

Liniile de apărare şi mirele determinante aferente acestora cu indicarea nivelurilor fazelor de apărare sunt prevăzute în anexa nr. 3 a prezentului Regulament.

Autorităţile hidrotehnice teritoriale competente dispun luarea măsurilor prevăzute pentru fiecare fază de apărare atunci când nivelul apei la mirele determinante atinge cota prevăzută în anexa nr. 3 şi dacă se aşteaptă din amonte creşterea în continuare a nivelului apei.

Autorităţile hidrotehnice teritoriale competente pot dispune încetarea fazei respective de apărare atunci când nivelul apei a scăzut sub cota prevăzuta în anexa nr. 3 şi se aşteaptă în continuare scăderea nivelului apei.

În cazul unor condiţii excepţionale, autorităţile hidrotehnice teritoriale competente pot dispune aplicarea măsurilor prevăzute pentru oricare din fazele de apărare, chiar înainte de atingerea nivelurilor prescrise.

Autorităţile hidrotehnice teritoriale competente îşi vor comunica reciproc, intrarea şi ieşirea din fazele de apărare.

Art. 13

În timpul fazei I de apărare, autorităţile hidrotehnice teritoriale competente, iau următoarele măsuri, fiecare pe teritoriul propriu:

1. Punerea în funcţiune a sistemului de informare, supraveghere şi pază;
2. Verificarea construcţiilor, a instalaţiilor, materialelor şi mijloacelor de apărare, eventual completarea lor, precum şi urmărirea condiţiilor de scurgere;
3. Închiderea stăvilarelor din diguri, conform prescripţiilor de manipulare a stăvilarelor, iar stavilele barajelor de pe cursurile de apă vor fi ţinute deschise;
4. Citirea şi înregistrarea nivelurilor apelor la mirele determinante, menţionate în anexa nr. 3, se face pe teritoriul român la orele 07 şi 19, iar pe teritoriul ungar la orele 06 şi 18 şi se vor comunica autorităţilor hidrotehnice teritoriale competente ale celeilalte Părţi, la orele 08 şi 20, respectiv la orele 07 şi 19.

 Simultan cu transmiterea nivelurilor apei se vor transmite şi date privind nivelul de culminaţie la mirele determinante.

Art. 14

 În timpul fazei a II-a de apărare, autorităţile hidrotehnice teritoriale competente, de pe teritoriul propriu, iau următoarele măsuri:

1. Intensificarea activităţii sistemului de supraveghere, de informare şi de pază;
2. Supravegherea şi paza de zi şi de noapte a construcţiilor şi a instalaţiilor de apărare, urmărirea condiţiilor de scurgere, efectuarea, în funcţie de necesităţi, a lucrărilor de apărare. Stavilele barajelor de pe cursurile de apă vor fi ţinute deschise iar stăvilarele din diguri vor fi ţinute închise;
3. Citirea şi înregistrarea nivelurilor apei la mirele menţionate în anexa nr. 3 din şase în şase ore a nivelurilor apei – şi anume de pe teritoriul român la orele 01, 07, 13 şi 19, iar pe teritoriul ungar la orele 00, 06, 12, 18. Nivelurile critice se vor comunica de patru ori pe zi autorităţile hidrotehnice teritoriale competente ale celeilalte Părţi, într-un interval de o oră şi jumătate de la citire.

 Cu ocazia transmiterii nivelurilor se vor comunica reciproc şi evenimentele mai importante în legătura cu condiţiile de scurgere a viiturilor şi starea lucrărilor de apărare care pot interesa cealaltă Parte din punct de vedere al activităţii de apărare împotriva inundaţiilor.

 De asemenea, se vor comunica reciproc, date privitoare la culminaţia undei de viitură, în decurs de trei ore de la constatarea lor.

 În timpul fazei a II-a de apărare, autorităţile hidrotehnice teritoriale competente de pe teritoriul român vor comunica prognoza hidrologică întocmită pentru mirele determinante de pe teritoriul român prevăzute în anexa nr. 3 a Regulamentului.

La solicitarea Părţii române, Partea ungară va informa asupra situaţiei privind condiţiile de scurgere a viiturilor aval de sectoarele asupra cărora se aplică Regulamentul.

La solicitarea Părţii ungare, Partea română va informa asupra situaţiei privind condiţiile de scurgere a viiturilor amonte de sectoarele asupra cărora se aplică Regulamentul.

Art. 15

 În timpul fazei a III-a de apărare, autorităţile hidrotehnice teritoriale competente, iau următoarele măsuri, fiecare pe teritoriul propriu:

1. Intensificarea în continuare a activităţii sistemului de supraveghere, de informare şi de pază;
2. Supravegherea şi paza de zi şi de noapte a construcţiilor şi a instalaţiilor de apărare în locurile periclitate, urmărirea condiţiilor de scurgere a apei, în funcţie de necesităţi efectuarea lucrărilor de apărare pentru limitarea efectelor inundaţiilor şi asigură pentru aceasta mijloacele corespunzătoare, stavilele barajelor de pe cursurile de apă vor fi ţinute deschise, iar stăvilarele şi conductele din diguri vor fi ţinute închise;
3. Citirea şi înregistrarea continuă, din două în două ore a nivelurilor apei la mirele menţionate din anexa nr. 3, pe teritoriul român, la orele cu număr impar, iar pe teritoriul ungar la orele cu număr par. Nivelurile citite se vor comunica de şase ori pe zi autorităţilor hidrotehnice teritoriale competente ale celeilalte Părţi, în jurul orelor 05, 09, 13, 17, 21 şi 01 pe teritoriul român şi în jurul orelor 04, 08, 12, 16, 20 şi 24 pe teritoriul ungar. În cazul unor situaţii extraordinare, la cerere, nivelurile se pot transmite şi din două în două ore. Cu ocazia transmiterii nivelurilor se vor comunica reciproc evenimentele mai importante în legătură cu condiţiile de scurgere a apei şi starea lucrărilor de apărare care interesează cealaltă Parte din punct de vedere al apărării împotriva inundaţiilor. De asemenea se vor comunica reciproc datele privitoare la culminaţia viiturilor în termen de trei ore de la constatarea lor.
4. În cazul când autorităţile hidrotehnice teritoriale competente ale uneia dintre Părţi apreciază că linia de apărare proprie nu va putea fi apărată în mod sigur, va informa operativ autorităţile hidrotehnice teritoriale competente ale celeilalte Părţi, putând solicita o întâlnire excepţională de stabilire a măsurilor comune pentru limitarea pagubelor.

 În timpul fazei a III-a de apărare, autorităţile hidrotehnice teritoriale competente de pe teritoriul român vor comunica prognozele hidrologice întocmite pentru mirele determinante de pe teritoriul român.

La solicitarea Părţii române, Partea ungară va informa asupra situaţiei privind condiţiile de scurgere a viiturilor aval de sectoarele asupra cărora se aplică Regulamentul.

La solicitarea Părţii ungare, Partea română va informa asupra situaţiei privind condiţiile de scurgere a viiturilor amonte de sectoarele asupra cărora se aplică Regulamentul.

Art. 16

 În cazul intrării în funcţiune a acumulărilor nepermanente incluse în prezentul Regulament la anexa nr. 3 pe lângă datele prevăzute a se transmite la articolele 14 şi 15 se vor mai transmite:

* data intrării în funcţiune a acumulărilor nepermanente (luna, ziua, ora);
* cota apei la începerea deversării în secţiunea deversorului;
* gradul de umplere şi nivelul apei în acumulare;
* data începerii golirii, debitul evacuat şi finalizarea procesului de golire;
* alte situaţii deosebite ce au apărut în timpul umplerii sau a golirii acumulării şi măsurile luate în legătură cu acestea.

Comunicarea privind funcţionarea acumulărilor nepermanente se va transmite odată cu datele prevăzute la articolele 14 şi 15 ale prezentului Regulament.

Art. 17

 În cazul ruperii de diguri autorităţile hidrotehnice teritoriale competente, iau următoarele măsuri, fiecare pe teritoriu său:

1. Informarea neîntârziată de către autorităţile hidrotehnice teritoriale competente ale celeilalte Părţi asupra orei, locului şi dimensiunii ruperii şi limitarea zonei apelor revărsate, precum şi asupra altor situaţii care sunt importante pentru cealaltă Parte din punctul de vedere al apărării împotriva inundaţiilor;
2. Închiderea în cel mai scurt timp posibil a rupturii de dig, limitarea zonei apelor revărsate şi readucerea lor în albie conform planului de localizare;
3. Continuarea fără întrerupere a lucrărilor de apărare împotriva inundaţiilor pe restul liniei de apărare şi asigurarea transmiterii imediate a informaţiilor;
4. Comunicarea neîntârziată prin telefon fax şi e-mail către autorităţile hidrotehnice teritoriale competente ale celeilalte Părţi a terminării lucrărilor închidere a breşei în dig şi de limitare a zonei apelor revărsate;
5. Comunicarea zilnică a evoluţiei evenimentelor.

Acţiuni de apărare împotriva scurgerii gheţurilor

Art. 18

1. Prevederile cu privire la apărarea împotriva inundaţiilor, în măsura necesităţilor, se vor aplica şi la apărarea împotriva pericolului provocat de gheţuri;
2. În activitatea de apărare împotriva gheţurilor, funcţie de fenomenele de gheaţă ce se produc, în caz de nevoie unele faze pot fi ordonate înainte ca nivelurile determinate să fi fost atinse în conformitate cu cele conţinute în anexa nr. 3, în următoarele cazuri:
* faza I-a poate fi ordonată atunci când gheaţa se desprinde şi sloiurile sunt antrenate;
* faza a II-a poate fi ordonată când sloiurile formează îngrămădiri;
* faza a III-a poate fi ordonată când sloiurile s-au blocat, formând zăpoare.

Fazele de apărare pot fi ordonate în cazurile sus menţionate numai atunci, când fenomenele de gheaţă observate pot provoca creşterea în continuare şi într-un mod periculos a nivelurilor.

1. Autorităţile hidrotehnice teritoriale competente urmăresc în continuu fenomenele de gheaţă de la apariţia gheţii până la dispariţia acesteia, iar de la începerea scurgerii sloiurilor se informează reciproc zilnic, până la orele 12, despre grosimea gheţii şi despre evoluţia fenomenelor de gheaţă;
2. În cazul apariţiei fenomenelor de gheaţă extraordinare (formarea zăpoarelor, pornirea bruscă a gheţii etc.) se informează reciproc fără întârziere;
3. Autorităţile hidrotehnice teritoriale competente ale celor două Părţi sunt obligate, fiecare pe teritoriul propriu, să ia măsurile necesare pentru asigurarea scurgerii libere a gheţurilor, în scopul evitării creşterii periculoase a nivelurilor apelor.

Aceste măsuri se vor lua în funcţie de necesităţi, indiferent de faza de apărare în care se găsesc.

Intervenţiile mai importante pentru eliminarea pericolului gheţurilor, şi care au influenţă asupra teritoriului celeilalte Părţi, vor fi efectuate în mod coordonat, Părţile informându-se reciproc asupra rezultatului acţiunii.

1. Îndepărtarea zăpoarelor de pe sectoarele de râuri care formează frontiera va fi executată, pe baza înţelegerii prealabile dintre autorităţile hidrotehnice teritoriale competente, cu acordul poliţiei de frontieră, de pe teritoriul căreia accesul la zăpor este mai uşor.

CAPITOLUL IV

Acţiuni după trecerea apelor mari

Art. 19

După trecerea apelor mari şi încetarea activităţii de apărare, respectiv după ce nivelul apei a scăzut sub cotele prevăzute în anexa nr. 3, autorităţile hidrotehnice teritoriale competente, fiecare pe teritoriul propriu, iau următoarele măsuri:

* refacerea neîntârziată a construcţiilor de apărare deteriorate, pentru a fi aduse la capacitatea iniţială de apărare;
* îndepărtarea apelor revărsate de pe terenurile apărate
* întocmirea rapoartelor, ce vor cuprinde modul în care au fost îndeplinite prevederile prezentului Regulament, totodată şi datele şi fenomenele caracteristice legate de scurgerea viiturilor, de îndepărtarea pericolului provocat de gheţuri, de operaţiunile şi măsurile cele mai importante efectuate, de acţiunile de apărare, funcţionarea acumulărilor nepermanente precum şi concluziile ce se desprind din acestea.

Rapoartele se vor constitui ca anexe la procesele verbale şi vor fi întocmite de autorităţile teritoriale competente ale Părţilor cu ocazia examinărilor prevăzute în articolul 6 al prezentului Regulament. Procesele verbale vor fi examinate de Subcomisiei de apărare împotriva inundaţiilor.

CAPITOLUL V

Dispoziţii finale

Art. 20

 În perioada de ape mari şi cu gheţuri, autorităţile hidrotehnice teritoriale competente ale celor două Părţi, organizând şi conducând acţiunile de apărare fiecare pe teritoriul propriu, vor da curs la cererea şi în măsura posibilităţilor, celeilalte Părţi, pentru combaterea pericolului de inundaţii şi gheţuri.

Trecerea frontierei de către personalul muncitor pentru efectuarea unor lucrări, a uneltelor, materialelor şi utilajelor, se face în conformitate cu prevederile Regulamentului privind trecerea frontierei. Cantităţile de materiale (carburanţi) folosite la lucrări vor fi supuse reglementărilor vamale în vigoare între Părţi.

Art. 21

1. Prezentul Regulament poate fi modificat sau completat pe baza hotărârii Comisiei hidrotehnice la cererea oricăruia dintre Împuterniciţi.
2. Anexele nr. 1, 2, 3, 4, 5, 6, 7 şi 8 fac parte integrantă din prezentul Regulament.
3. Prezentul Regulament a fost întocmit în două exemplare originale, compuse fiecare din câte un text în limba română şi unul în limba maghiară, toate textele fiind egal autentice
4. Prezentul Regulament întră în vigoare după aprobarea Protocolului Sesiunii a XXXIII-a a Comisiei hidrotehnice româno-ungare, conform sistemului juridic intern.
5. Odată cu intrarea în vigoare a prezentului Regulament, anexa nr. 3 a Protocolului Sesiunii a VI-a a Comisiei mixte, intitulat „Regulament privind apărarea împotriva inundaţiilor produse de cursuri de apă” îşi pierde valabilitatea.

|  |  |  |
| --- | --- | --- |
| DIN PARTEA ROMÂNĂ |  | DIN PARTEA UNGARĂ |
|  |  |  |
| Simona Olimpia Negru |  | Kovács Péter |

**Anexa nr. 1**

**la Regulamentul de apărare împotriva inundaţiilor**

 **produse de cursuri de apă**

**Lista autorităților hidrotehnice teritoriale competente care participă la activitatea de apărare împotriva inundaţiilor**

**Din Partea română:**

**Administrația Bazinalăe Apă Someş-Tisa**

Str. Vânătorului, nr. 17, Cluj Napoca, cod poștal 400213, jud. Cluj, România

Telefon:+40 – 264-433028

Fax: +40 – 264-433026

DISPECERAT:

Telefon/Fax: +40 – 264-433021

E-mail: dispecer@dast.rowater.ro;

**Sistemul de Gospodărire a Apelor Satu Mare**

Str . Mircea cel Bătrân, nr. 8/A, Satu Mare, cod poștal 440012, jud. Satu Mare, România

Telefon :+40 – 261-770177

 +40 – 261-770175

DISPECERAT :

Telefon/Fax : + 40 – 261-768302

E-mail: dispecersgasm@sgasm.dast.rowater.ro

**Administraţia Bazinală de Apă Crişuri**

Str. Ion Bogdan, nr. 35, Oradea, cod poștal 410125, jud. Bihor, România

Telefon: +40 – 259-443892

DISPECERAT:

Telefon/Fax: +40 – 259-444237

E-mail: dispecerat@dac.rowater.ro

**Sistemul Hidrotehnic Independent Crișul Alb**

Str. Înfrățirii, nr. 38, Chișineu Criș, cod poștal 315100, jud. Arad, România

Telefon : + 40 – 257 – 350043

Fax: + 40 – 257 – 350371

Email: dispecer.shcc@dac.rowater.ro

**Administraţia Bazinală de Apă Mureş**

Str. Samuel Koteles, nr. 33, Târgu Mureș, cod poștal 540057, jud. Mureș, România

Telefon: +40 – 265 – 265420

 +40 – 265 – 262191

Fax: + 40 – 265 – 265059

Dispecerat:

Telefon: +40 – 265 – 261303

Fax: +40 – 265 – 267955

e-mail: dispecer@dam.rowater.ro

**Sistemul de Gospodărire a Apelor Arad**

Str. Liviu Rebreanu, nr. 101, Arad, cod poștal 310414, jud. Arad, România

Telefon: +40 – 257 – 280362

 +40 – 257 – 280892

Fax: +40 – 257 – 280812

Dispecerat:

Telefon: +40 – 257 – 280362

Fax: +40 – 257 – 280812

e-mail: dispecer@sgaar.dam.rowater.ro

**Din Partea ungară**

**Felső-Tisza-Vidéki Vízügyi Igazgatóság**

4400 Nyíregyháza, Széchenyi u. 19.

Telefon: 00 36 42 502-200

Fax: 00 36 42 502-202

E-mail: titkarsag@fetivizig.hu

**Tiszántúli Vízügyi Igazgatóság**

4025 Debrecen, Hatvan u. 8-10.

Telefon: 00 36 52 410-677

Fax: 00 36 52 316-662

E-mail.: titkarsag@tivizig.hu

**Körös-Vidéki Vízügyi Igazgatóság**

5700 Gyula, Városház u. 26.

Telefon: 00 36 66 526-400

Fax: 00 36 66 526-407

E-mail: kovizig@kovizig.hu

**Közép-Tisza-Vidéki Vízügyi Igazgatóság**

5002 Szolnok, Boldog Sándor István körút 4.

Telefon: 00 36 56 501-900

Fax: 00 36 56 501-951

E-mail: titkarsag@kotivizig.hu

**Alsó-Tisza-Vidéki Vízügyi Igazgatóság**

6720 Szeged, Stefánia 4.

Telefon: 00 36 62 599-599

Fax: 00 36 62 599-555

E-mail: titkarsag@ativizig.hu



**Sectoarele de râuri, cursuri de ape şi lucrări de apărare împotriva inundațiilor din subunitățile hidrografice**

**Teritoriul român**

| **Subunităţi hidrografice** | **Sector de curs de apă** **(date de identificare)** | **Lucrări de apărare** | **Observaţii** |
| --- | --- | --- | --- |
|
| **Dig de apărare** **(date de identificare)** | **Acumulări nepermanente(date de identificare)** | **Acumulări permanenete(date de identificare)** | **Alte lucrări (dig localizare, baraj, trepte de fund etc.)(date de identificare)** |
| **1** | **2** | **3** | **4** | **5** | **6** | **7** |
| **Tur** | **R.Tur** km 0+000 – km 47+465 | dig mal stâng km 0+000 – km 36+320 |  |  |  |  |
| Dig mal drept km 0+000 – km 31+579  |
| **Someş** | **R. Someş**km 0+000 –km 77+278  | dig mal drept. km 0+000 – km 48+670 |  |  |  |  |
| dig mal stâng km 0+000 – km 37+060 |
| **Crasna** | **R. Crasna** km 0+000 –km 32+402 | dig mal drept km 0+000 – km 32+250 | Polder Moftin 24+070 – 26+890 dig mal drept **Volum atenuare** comp. I. 2,052 mil.m3 comp. II. 3,634 mil.m3 Vol.at.total. 5,686 mil.m3 |  |  |  |
| dig mal stâng km 0+000 – km 32+090 |
| **Ier** | **Valea Ier** km 0+000 – km 23+000 | dig mal stâng km 0+000 – km 23+000 |    |    |   | Confluență cu Canalul Anticar |
| dig mal drept km 0+000 – km 23+000 |
| **Barcău** | **R. Barcău**  km 0+ 000 – km 77+651 | dig mal drept frontieră – Sântimreu km 0+000 – km 16+000 | Polder Sălard Vol.: 15 mil. mc. | Acumularea Suplacu de Barcău Vol. NNR: 17,86 mil. mc. Vol. atenuare: 4 mil. mc. |  | Baraj Suplacu de Barcău |
| dig mal stâng frontieră – Sălardkm 0+000 – km 17+500 |   |   |  |
| dig mal drept Sâniob – Sălard km 15+900 – km 20+000  |  |  |  |
| dig mal drept Ciuhoi – Sălard km 20+100 – km 22+700 |  |  |  |
| dig mal stâng Ciuhoi – Sălard km 14+000 – km 21+100 |  |  |  |
| dig mal drept: Marghita – Abrămuţkm 34+000 – km 41+500 |  |  |  |
| dig mal stâng Marghita – Abrămuţkm 28+000 – km 36+000 |  |  |  |
| dig mal stâng Marghita – Abramkm 47+000 – km 51+000 |  |  |  |
| dig mal dreptCohani – Suiugkm 53+300 – km 54+700 |  |  |  |
| dig mal drept Ghida – Balckm 60+200 – km 67+200 |   |   |   |
| **Valea Fâneaţa Mare** km 0+000 – km 1+860 | dig mal stângkm 0+000 – km 1+860 |   |   |  |   |
| **Crişul Repede** | **R. Crişul Repede** km 0+000 – km 60+922 | dig mal drept frontieră – Oradeakm 0+000 – km 23+589 |   | Acumularea TileagdVol. NNR: 52,94 mil. mc.Vol. atenuare: 10,4 mil. mc. | Amenajarea hidroenergetică OşorheiVol.: 0,380 mil. mc. | Baraj Lugaşu |
| dig mal stâng frontieră – Tăriankm 0+000 – km 11+600 |   | Acumularea LugaşuVol. NNR: 63,47 mil. mc.Vol. atenuare: 11,0 mil. mc. | Amenajarea hidroenergetică Fughiunivel NNR: 155,0 mdMN |
| dig mal drept amonte Priza CET Ikm 27+600 – km 29+300 |   |   | Amenajarea hidroenergetică Săcădatnivel NNR: 170,0 mdMN |
| dig mal stâng amonte Priza CET Ikm 27+600 - km 29+300 |   |   | Acumularea Priza CET IVol. NNR: 0,850 mil.mc. |
| dig mal drept Oradeakm 33+100 – km 36+200 |   |   | Acumularea Priza CET IIVol. NNR: 0,025 mil.mc. |
| dig mal drept Oradea – Aquaparckm 32+000 – km 32+500 |   |   |   |
| dig mal drept Fughiukm 46+000 – km 61+300 |   |   |   |
| dig mal stâng Fughiukm 41+500 – km 43+600 |   |   |   |
| dig mal stângTileagdkm 44+300 – km 49+300 |   |   |   |
| **Crişul Negru** | **R. Crişul Negru**km 0+000 – km 46+200 | dig mal dreptkm 0+000 – km 46+200 | Polder Zerindu MicVol.: 23,38 mil. mc. |  |  | Confluență cu Canalul Culişer |
| dig mal stângkm 0 +000 – km 39+760 | Polder TămaşdaVol.: 22,38 mil. mc. |   |  |  |
| **Crişul Alb** | **R. Crişul Alb**  km0+000 – km 66+900 | dig mal drept Vărşand – Bocsigkm 0+000 – km 66+900  | Polder ŞiculaVol.: 6,5 mil. mc. |   |  | Pod Bocsig(capăt linie continuă apărare)       |
| dig mal stâng Vărşand – Hârcăikm 0+000 – km 36+720 | Polder Zărand (Cigher)Vol.: 8 mil. mc. |   |  |
| dig mal stângkm 42+590 – km 47+580 |   |   |   |
| dig mal stângkm 36+720 – km 45+280 |   |   |   |
| dig mal stâng Crişul Alb – Ineukm 47+580 – km 57+125  |   |   |   |
| **Valea Cigher**  km 0+000 – km 6+500 | dig mal drept km 0+000 – km 6+300 |   |   |   |  |
| dig mal stângkm 0+000 – km 6+500  |   |   |   |  |
| **Mureş** | **R. Mureş** Frontieră – Săvârşin**Mal Drept**km 0+000 –  km 213+700 | Nădlac-Şeitin km 21+900 – km 39+900 |   |   | dig de localizareNădlacL = 4,900 kmkm 21+100 – km 27+600 | Oraş Nădlac |
| dig de localizareŞeitin L = 2,160 kmkm 33+900 – km 35+600 | Loc. Șeitin |
| Șemlackm 46+250 – km 48+300 |   |   |   | Loc. Șemlac |
| PecicaL = 6,690 km  km 65+100 - km 70+300 |   |   |   | Oraș Pecica |
| Pecica – Arad - VladimirescuL = 36,993 km  km 70+350 - km 114+700 |   |   |   | Arad şiLoc. Vladimirescu |
| Pauliş – Sâmbăteni km 120+550 - km 132+500 |   |   |   | Loc. Păuliş şi Sâmbăteni |
|  Baraţca km 135+550 - km 136+200 |   |   |   | Loc. Baraţca |
| **R. Mureș**Frontieră – Săvârşin **Mal Stâng**km 0+000 -  km 213+700 | Cenad – Periamkm 0+000 - km 43+500 |   |   | dig de compartimentare Periam L = 2,500 kmkm 43+500 – km 43+900 | Loc. Cenad, Oraş Sânnicolaul Mare, Loc. Saravale, Loc. Sânpetru Mare, Loc. Igriş, Loc. Periam |
| Periam – Felnac km 43+500 - km 73+900 |   |   |   | Loc. Satu Mare, Loc. Secusigiu, Loc. Sânpetru German. |
|   |   |   | dig de localizareBodrogu Nou L = 2,130 km km 78+300- km 79+600 | Mănăstire Hodoș –Bodrog |
| Arad km 93+200 - km 102+900 |   |   | dig de compartimentare AradL = 2,100 kmkm 93+200  | Arad |
| Lipova  km 144+200 - km 149+000 |   |   |   | Oraș Lipova |
| Ususău km 157+400 - km 161+000 |   |   |   | Loc. Ususău |
|  Chelmac km 165+700 - km170+300 |   |   | dig (apărare terenuri agricole)ChelmacL = 6,000 km km163+500-km169+800 | Loc. Chelmac |
| Lalaşinţkm 181+100 – km 185+600 |   |   |   | Loc. Lalaşinţ |

**Teritoriul ungar**

| **Subunităţi hidrologice** | **Sector de curs de apă (date de identificare)** | **Lucrări de apărare** | **Observaţii** |
| --- | --- | --- | --- |
| **Dig de apărare (date de identificare)** | **Acumulări nepermanente (date de identificare)** | **Acumulări permanente (date de identificare)** | **Alte lucrări (dig localizare, baraj, trepte de fund etc.) (date de identificare)** |
| **1.** | **2.** | **3.** | **4.** | **5.** | **6.** | **7.** |
| **Tur** | **R. Tur**Confluenţa Tisa – Frontieră | mal drept km 0+000 – km 28+022 |  |  |  |  |
| Mal stângkm 0+000 –km 27+015. |  |  | dig de închidereSomeş-Turkm0+000 - km25+234 |  |
| **Someș** | **R. Someș**Confluenţa Tisa – Frontieră | mal drept km 0+000 – km 46+385 |  |  | dig de închidereSomeş - Turkm0+000-km25+234  |  |
| mal stâng km 0+000 –km 46+650 | Polder Someş-Crasna km 15+922-km16+609 |  |  |  |
| **Crasna** | **R. Crasna**Confluenţa Tisa – Frontieră | mal drept km 0+000 – km 40+482 | Polder Someş-Crasna km 7+900- km 15+742 |  |  |  |
| mal stâng km 0+000 – km 10+097Dig de contur Ópályimal stângkm 15+400 – km19+280Dig de contur Nagyecsedmal stâng  km 33+700-km39+480Mérk- Frontierămal stâng  km 56+400-km59+777 |  |  |  |  |
| **Barcău** | **R. Barcău** Confluenţa Crişul Repede– Frontieră | mal drept km 0+000 – km 73+220 |  |  |  |  |
| mal stâng km 0+000 – km 72+365 | polder Kutas km 5+492-km24+955 |  | dig de localizare Kismarjakm 0+000-km 2+130 |  |
| polder Halaspusztai km 0+000–km 5+223 |  |  |  |
| **Crişul Repede** | **R. Crişul Repede** | mal drept km 0+000 - km 56+465 | polder Halaspusztai km 14+013-km24+172 |  | 13+152 km, baraj Körösladányi dig de localizare Körösszegapátikm 0+000 - km 2+913 |  |
| mal stâng km 0+000 - km 57+966 | polder Mérgesi km 0+000-km 8+125 |  | Dig de localizare întreCrisul Repede si Crisul Negru Km 57+362– km 55+200 dig Biharugrai km13+080, baraj Körösladányi |  |
| **Crişul Dublu** | **R. Crişul Dublu** | mal drept km 0+000 - km 36+193 | polder Mérgesikm 0+000-km 5+990 |  | km25+223, baraj Békési  |  |
| mal stâng km 0+000 - km 35+040 |  |  | km24+031, baraj Békési  |  |
| **Crişul Negru** | **R. Crişul Negru** | mal drept km 0+000 - km16+059. |  |  | dig de localizare între km15+765, Crişul Repede şi Negru  |  |
| mal stâng km 0+000 - km 20+490  | polder Mályvádi km 5+620-km 19+145 |  | dig de localizare între km20+483, dig Trianon,km19+145, Crişul Alb şi Negru |  |
| **Crişul Alb** | **R. Crişul Alb** | mal drept km 0+000 – km 9+475 | polder Kisdelta km 0+000-km 2+851 |  | dig de localizare între km9+472, dig Trianoni,km9+109 şi Crişul Alb şi Negru,km7+042, baraj Gyulai |  |
| mal stâng km 0+000 – km 9+286 |  |  | km7+264, baraj Gyula,km8+115, Crişul Alb dig de localizare mal stăng. |  |
| **Crişul Triplu** | **R. Crişul Triplu** | mal drept km 0+000 – km 85+767 |  |  | baraj Bökényikm5+560 - km5+640 | Nu este functional |
|  |  | baraj Békésszentandrási, ecluză de navigaţie şi hidrocentralăkm47+480-km47+500 |  |
|  |  | Stăvilarul Hortobágy-BarcăuHortobágy- Barcău km0+480 – km0+500 (mal drept Crişul triplu km0+000) |  |
| mal stâng km 0+000 –km 85+030 |  |  |  |  |
| **Mureş** | **Mureş**Confluenţa Tisa– Frontieră | mal drept km 0+000 – km 47+402 |  |  | mal drept canal Élővíz dig de localizare,Dig de apărare secundar, L = 5,055 km | 21 km de curs de apă de interes comun ro-hu  |
| mal stângkm 0+000 - km 28+640 |  |  | Dig KamaraDig de apărare secundar, L = 9,800 km |  |
| **Canalul principal Sámson-Apátfalvi**  | mal drept km 0+000 – km 9+510 |  |  | dig de compartimentare Ürmösi,Dig de apărare secundar, L = 10,561 km |  |
| mal stâng km 0+000 – km 9+510 |  |  |  |  |

**Anexa nr. 3**

**la Regulamentul de apărare împotriva inundaţiilor**

 **produse de cursuri de apă**

**Datele şi informaţiile privind cursurile de apă, lucrările de apărare împotriva inundaţiilor şi mirele determinante**

**Teritoriul român**

| **Autorități hidrotehnice teritoriale competente** | **Denumire curs de apă** | **Lucrări de apărare împotriva inundaţiilor** | **Mire determinante** | **Niveluri caracteristice** |
| --- | --- | --- | --- | --- |
| **Tip** | **Caracteristici tehnice** | **Nume** | **Amplasa-ment (km)** | **Cota "0" miră** | **Nivel istoric (cm)** | **Faza I (cm)** | **Faza II (cm)** | **Faza III (cm)** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| **Administrația Bazinală de Apă Someș-Tisa**  | Tur | dig apărare | dig mal drept L = 31,579 km | Micula | 8+889 | 120,92MN | 490 | 270 | 380 | 460 |
| Turulung | 19 + 373 | 124,94MN | 643 | 360 | 420 | 540 |
| dig mal stâng L = 36,320 km | Călineşti Oaş | 31+579 | 135,397MB | 490 | 350 | 420 | 510 |
| Someş | dig apărare | dig mal dreptL = 48,670 km | Satu Mare  | 14+575  | 118,070 MN | 892  | 500  | 600  | 900  |
| dig mal stângL = 37,060 km  | Aciua | 29+650  | 138,190 MB | 971 | 730 | 830 | 900 |
| Crasna | dig apărare | dig mal drept L = 32,250 km   | Berveni  | 3+840  | 111,010 MN | 692  | 490  | 590  | 700  |
| Domăneşti  | 15+350  | 112,760MN  | 658  | 400  | 500  | 550  |
| dig mal stângL = 32,090 km | Craidorolţ  | 32+090  | 119,840 MN | 629  | 350  | 450  | 550  |
| **Administraţia Bazinală de Apă Crișuri**  | Valea Ier | dig mal drept | L = 23,000 km |  |  |  |  |  |  |  |
| dig mal stâng | L = 23,000 km | Ianca | 9+576 | 98,08MN | 408  | 375CAZ | 400CIZ | 450CPZ |
| Barcău | dig mal drept Frontieră – Sântimreu | L = 16,00 km | Sălard | 12+920 | 103,07MN | 735 | 510CAZ | 700CIZ | 725CPZ |
| dig mal stâng Frontieră – Sălard | L = 17,500 km |  |  |  |  |  |  |  |
| dig mal drept Sâniob – Sălard | L = 4,100 km |  |  |  |  |  |  |  |
| dig mal drept Ciuhoi – Sălard | L = 2,600 km |  |  |  |  |  |  |  |
| dig mal stâng Ciuhoi – Sălard | L = 7,100 km |  |  |  |  |  |  |  |
| dig mal drept Abrămuț - Sâniob | L = 9,800 km |  |  |  |  |  |  |  |
| dig mal stângAbrămuț – Sâniob | L = 1,300 km |  |  |  |  |  |  |  |
| dig mal drept Marghita – Abrămuț | L = 7,500 km |  Marghita |  47+103 | 126,13MN  | 418  |  250CAZ | 300CIZ  | 440 CPZ |
| dig mal stâng Marghita – Abrămuț |  L = 8,000 km |  |  |  |  |  |  |  |
| dig mal stâng Marghita - Chiribiș | L = 2,600 km |  |  |  |  |  |  |  |
| dig mal stâng Marghita – Abram | L = 4,000 km |   |   |   |   |   |   |   |
| dig mal drept: Cohani – Suiug | L = 1,400 km |   |   |   |   |   |   |   |
| dig mal drept Ghida – Balc | L = 7,000 km | Balc | 65+272 | 141,11MN | 548 | 400CAZ | 550CIZ | 600CPZ |
| Polder Sălard | Vol.: 15 mil. mc |   |   |   |   |   |   |   |
| Acumularea permanentă Suplacu de Barcău | Vol. NNR: 17,86 mil. mc Vol. atenuare: 4 mil. mc |   |   |   | 170,02 | 168,8 | 170,8 | 173,01 |
| Valea Fâneaţa Mare | dig mal stâng | L = 1,860 km |  |  |  |  |  |  |  |
| Crişul Repede | dig mal drept Frontieră – Oradea | L = 23,589 km | Oradea | 28 + 000 | 120,15MN | 392 | 220 | 320 | 370 |
| dig mal stâng Frontieră – Tărian  | L = 23,589 km |  |  |  |  |  |  |  |
| dig mal drept amonte Priza CET I | L = 1,600 km |   |   |   |   |   |   |   |
| dig mal stâng amonte Priza CET I | L = 1,600 km |   |   |   |   |   |   |   |
| dig mal drept Oradea | L = 3,200 km |   |   |   |   |   |   |   |
| dig mal stâng Oradea | L = 4,100 km |   |   |   |   |   |   |   |
| dig mal drept Oradea – Aquaparc | L = 0,200 km |   |   |   |   |   |   |   |
| dig mal drept Fughiu | L = 14,400 km |   |   |   |   |   |   |   |
| dig mal stâng Fughiu | L = 2,400 km |   |   |   |   |   |   |   |
| dig mal stâng Tileagd | L = 5,000 km |   |   |   |   |   |   |   |
| Acumularea permanentă Tileagd | Vol. NNR: 52,94 mil. mcVol. atenuare: 10,4 mil. mc |  |  |   | 193,30 | 195,5 | 196,5 | 197,5 |
| Acumularea permanentă Lugașu | Vol. NNR: 63,47 mil. mcVol. atenuare: 11,0 mil. mc. |   |   |   | 217,2 | 216,5 | 220,0 | 221,5 |
| Crişul Negru | dig mal drept  | L = 46,200 km |  |  |  |  |  |  |  |
| dig mal stâng | L = 39,760 km | Talpoş  | 33 + 204 | 94,28MN | 1008 | 680CAZ | 850CIZ | 880CPZ |
| Zerind | 7 + 290 | 86,41MN | 1057 | 600CAZ | 950CIZ | 1000CPZ |
| polder Tămașda | Vol. = 22,38 mil. mc |   |   |   |   |   |   |   |
| polder Zerind | Vol. = 23,38 mil. mc |   |   |   |   |   |   |   |
| Crişul Alb | dig mal dreptVărșand - Bocsig | L = 66,900 km  |  |  |  |  |  |  |  |
| dig mal stâng Vărșand - Hârcai | L = 36,720 km | Chişineu Criş | 21 + 860 | 89,96MN | 950 | 600CAZ | 900CIZ | 950CPZ |
| dig mal stâng | L = 2,300 km |  |  |  |  |  |  |  |
| dig mal stâng | L = 8,560 km |  |  |  |  |  |  |  |
| dig mal stâng Crișul Alb - Ineu | L = 11,300 km | Ineu | 56 + 000 | 102,29MN | 881 | 500CAZ | 800CIZ | 850CPZ |
| polder Șicula | Vol. = 6,5 mil.mc. (asig. 2%) |   |   |   |   |   |   |   |
| polder Zărand (Cigher) | Vol. = 8 mil.mc. (asig. 2%) |   |   |   |   |   |   |   |
| Valea Cigher | dig mal drept | L = 6,300 km |  |  |  |  |  |  |  |
| Valea Cigher | dig mal stâng | L = 6,500 km |  |  |  |  |  |  |  |
| **Administratia Bazinală de Apă Mureş**,  | Mureș | dig mal stâng | L = 65,870 km  | Cenad  | 8+500 | 83,69 MB | 828 | 0 | 100 | 200 |
| Mureș | dig mal stâng | L = 65,870 km | Cenad | 14+800 | 81,10 MB | 828 | 600 | 700 | 800 |
| Mureș | dig mal stâng | L = 65,870 km | Munar | 54+830 | 96,511 MB | 828 | 0 | 150 | 300 |
| Mureș | dig mal stâng | L = 65,870 km | Sânpetru German | 60+845 | 98,60 MB | 828 | 50 | 185 | 320 |
| Mureş | - | - | Nadlac | 24+800 | 85,61 MB | 828 | 350CAZ | 400CIZ | 450CPZ |
| Mureș | dig mal drept | L = 36,993km | Arad | 94+600 | 101,58MB | 828 | 525 | 625 | 725 |
| Mureş | dig mal Stang | L = 4,470 km | Radna | 147+200 | 122,24 MB | 710 | 500 | 585 | 635 |
| Mureş | - | - | Săvârşin | 213+700 | 147,92 MB | 611 | 325CAZ | 400CIZ | 475CPZ |

**Teritoriul ungar**

| **Autorități hidrotehnice teritoriale competente** | **Denumire curs de apă** | **Lucrări de apărare împotriva inundaţiilor** | **Mire determinante** | **Niveluri caracteristice** |
| --- | --- | --- | --- | --- |
| **Tip** | **Caracteristici tehnice** | **Nume** | **Amplasa-ment (km)** | **Cota "0" miră** | **Nivel istoric (cm)** | **Faza I (cm)** | **Faza II (cm)** | **Faza III (cm)** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| **Felső-Tisza-vidéki Vizügyi Igazgatóság** | Crasna | dig de apărare mal drept | Linia de apărare cu gradul I, lungimea: 40.482 km | Ágerdőmajor | 44,90 | 110,36 | 651 | 470 | 550 | 580 |
| polder | Polderul Someş Crasna, capacitate de acumulare 120 mil. m3 |  |  |  |  |  |  |  |
| dig de apărare mal stâng | Linia de apărare cu gradul I, lungimea: 21.844 km | Kocsord | 22,62 | 106,64 | 702 | 450 | 530 | 580 |
| Someş | dig de apărare mal drept | Linia de apărare cu gradul I, lungimea: 46.385 km | Csenger | 49,40 | 113,56 | 902 | 500 | 650 | 800 |
| dig de apărare mal stâng | Linia de apărare cu gradul I, lungimea: 46.650 km | Tunyogmatolcs | 21,90 | 106,21 | 1040 | 600 | 750 | 850 |
| polder | Polderul Someş Crasna, capacitate de acumulare 120 mil. m3 |  |  |  |  |  |  |  |
| Tur | dig de apărare mal drept | Linia de apărare cu gradul I, lungimea: 28.022 km | Garbolc | 27,40 | 116,50 | 646 | 300 | 400 | 450 |
| dig de apărare mal stâng | Linia de apărare cu gradul I, lungimea: 27.015 km | Sonkád | 11,50 | 112,59 | 622 | 300 | 400 | 450 |
| **Tiszántúli Vízügyi Igazgatóság** | Barcău | dig de apărare mal drept | Linia de apărare cu gradul I, lungimea: 73, 220 km | Pocsaj | 68,20 | 94.64 | 542 | 400 | 450 | 500 |
| Berettyóújfalu | 43,30 |  | 512 | 300 | 400 | 450 |
| dig de apărare mal stâng | Linia de apărare cu gradul I, lungimea72,365 km | Pocsaj | 68,20 | 94.64 | 542 | 400 | 450 | 500 |
| Berettyóújfalu | 43,30 | 89.38 | 512 | 300 | 400 | 450 |
| Szeghalom | 6,50 | 82.59 | 678 | 300 | 400 | 500 |
| Crişul Repede | dig de apărare mal drept | Linia de apărare cu gradul I, lungimea: 42,452 km | Körösszakál | 54,40 | 92.15 | 518 | 250 | 350 | 400 |
| Szeghalom | 6,50 | 82.59 | 678 | 300 | 400 | 500 |
| **Körös-vidéki Vízügyi** **Igazgatóság** | Barcău | dig de apărare mal drept | Linia de apărare cu gradul I, lungimea: 21,313 km | Szeghalom | 6,50 | 82,59 | 678 | 300 | 400 | 500 |
| Crişul Repede | dig de apărare mal drept | Linia de apărare cu gradul I, lungimea: 14,013 km | Körösladány | 9,50 | 80,98 | 815 | 400 | 500 | 600 |
| dig de apărare mal stâng | Linia de apărare cu gradul I, lungimea: 57,966 km | Körösszakál | 54,40 | 92,15 | 518 | 250 | 350 | 400 |
| Körösladány | 9,50 | 80,98 | 815 | 400 | 500 | 600 |
| polder | Mérgesi, capacitatea 87,2 mil. m3,  |  |  |  |  |  |  |  |
| Crişul Negru | dig de apărare mal drept | Linia de apărare cu gradul I, lungimea: 16,059 km | Ant (Intrare în fafa de apărare) | 20,30 | 85,42 | 1000 | 500 | 600 | 700 |
| Remete (ieşires din faza de apărare) | 4,26 | 83,08 | 916 | 500 | 600 | 700 |
| dig de apărare mal stâng | Linia de apărare cu gradul I, lungimea: 20,541 km | Ant (Intrare în fafa de apărare) | 20,30 | 85,42 | 1000 | 500 | 600 | 700 |
| Remete (ieşires din faza de apărare) | 4,26 | 83,08 | 916 | 500 | 600 | 700 |
| polder | Mályvádi capacitatea 75,0 mil. m3.  |  |  |  |  |  |  |  |
| Crişul Alb | dig de apărare mal drept | Linia de apărare cu gradul I, lungimea: 9,475 km | Gyula | 4,70 | 84,62 | 786 | 350 | 450 | 550 |
| dig de apărare mal stâng | Linia de apărare cu gradul I, lungimea: 9,286 km | Gyula | 4,70 | 84,62 | 786 | 350 | 450 | 550 |
| polder | Kisdelta capacitatea, 26,0 mil. m3,  |  |  |  |  |  |  |  |
| Crişul Dublu | dig de apărare mal drept | Linia de apărare cu gradul I, lungimea: 36,193 km | Békés | 23,40 | 81,14 | 972 | 550 | 650 | 750 |
| dig de apărare mal stâng | Linia de apărare cu gradul I, lungimea: 35,040 km | Békés | 23,40 | 81,14 | 972 | 550 | 650 | 750 |
| polder | Mérgesi, capacitatea87,2 mil. m3,  |  |  |  |  |  |  |  |
| **Közép-Tisza- vidéki Vízügyi Igazgatósá** | Hármas-Körös | dig de apărare împotriva inundațiilor mal drept | Dig de apărare împotriva inundațiilor gr. I , L=: 57,354 km | Szarvas | 53,72 | 77,26 | 986 | 600 | 700 | 800 |
| Csongrád | Tisza246,20 | 76,18 | 1037 | 650 | 750 | 800 |
| Szolnok | Tisza334,60 | 78,78 | 1041 | 650 | 700 | 800 |
| **Alsó-Tisza- vidéki Vízügyi Igazgatóság** | Mureş | dig de apărare mal stâng | Linia de apărare cu gradul I, lungimea: 28,640 km |  |  |  |  |  |  |  |
| dig de apărare mal drept | Linia de apărare cu gradul I, lungimea: 47,702 km | Makó | 24,50 | 79,50 | 625 | 400 | 450 | 500 |
| Canalul Sámson-Apátfalvi  | Dig drept | lungimea: 9,510 km |  |  |  |  |  |  |  |
| Dig stăng | lungimea: 9,510 km |  |  |  |  |  |  |  |
| Tisa |  |  | Szeged | 173,60 | 73,70 | 1009 | 650 | 750 | 850 |
| Crişul Triplu | dig de apărare mal stâng | Linia de apărare cu gradul I, lungimea: 34,901 km | Szarvas | 53,72 | 77,26 | 986 | 600 | 700 | 800 |
| Csongrád | 246,20 | 76,18 | 1037 | 650 | 750 | 800 |
| Mal înalt | lungimea: 1,012 km |  |  |  |  |  |  |  |